Bojana Vukojević rođena je u Zadru 1979. godine. Zvanje profesora likovne kulture stekla je 2007. godine na Akademiji primijenjenih umjetnosti u Rijeci, s užom specijalizacijom u slikarstvu, a od 2009. godine radi kao nastavnik stručnih predmeta u Školi primijenjene umjetnosti i dizajna Zadar.
Kroz svoj umjetnički razvoj bila je u doticaju s različitim umjetničkim praksama, a svoj autorski umjetnički rad prikazala je dosad na nekoliko samostalnih i više skupnih izložbi, od kojih je značajnije i recentno sudjelovanje na 8. Bijenalu slikarstva sa slikarskim ciklusom „Starosjedioci“. 
Aktivno se bavi stvaralaštvom u području ilustracije, slikarstva i umjetničke instalacije, a za online pop-kulturni magazin „Perkatonic“ predstavlja vizualne priče i piše umjetničke osvrte. 
Umjetnički projekt „Jaseničanke“ pokreće 2023. godine i u sklopu rada u kreativnom timu Baba Roga sudjeluje u stvaranju, promociji i izlaganju originalnih baštinskih lutaka i pripadajućih priča i zapisa, promičući materijalnu i nematerijalnu baštinu podvelebitskog kraja, za što 2026. godine na Svečana sjednici povodom Dana Općine Jasenice, dobiva priznanje za Promociju kulture Općine Jasenice.
Član je Hrvatskog društva likovnih umjetnika od 2008. godine.
